text: Hårdt kvæstet - kørte ind i lastbil
  09 december 2010 kl. 18.58
  En mand blev hårdt kvæstet, da han kort før kl. 19 kørte bag ind i en parkeret lastbil på Bygaden i Ølholm ved Tørring.
  Politiet kender ikke årsagen til uheldet. Lastbilen var lovligt parkeret.  Der var ingen bremsespor, og den unge mand har øjensynlig slet ikke set lastbilen. 
  Den kvæstede er en 21-årig mand fra Vonge. Han sad fastklemt i personbilen og måtte skæres fri. Han blev i kritisk tilstand kørt til sygehuset i Horsens, hvorfra han senere blev overført til Århus. Hans tilstand er kritisk.
  